Rodrigo Duterte

Rodrigo «Rudy» Roa Duterte (født 1945) var Filippinenes president fra 30. juni 2016 til 30. juni 2022 etter å ha vunnet presidentvalget 9. mai 2016. Han var før det borgermester i Davao.

 Liv og virke 
 Bakgrunn 
Han studerte i Davao City, dit foreldrene var flyttet. Faren, Vicente Duterte, var guvernør for provinsen Davao i 1950- og 1960-årene (provinsen er senere delt i flere mindre provinser). Rodrigo tok en bachelor-grad i statsvitenskap i 1968 ved Lyceum of the Philippines University og Candidatus juris-grad ved San Beda College of Law. Han arbeidet fra 1973 til 1977 som instruktør ved Regional National Police Academy. Mellom 1977 og 1983 arbeidet han i ledende stilling i påtalemyndigheten i Davao City.

 Politiker 
Duterte var årene 1988–1998 og 2001–2011 borgermester i Davao City. I 2013 innledet han sin tredje periode som byens borgermester.

Duterte er en kontroversiell politiker som har kommet med en rekke utspill som har gått på tvers med «tradisjonell» filippinsk politisk diskurs. Han har gjort lite for å reduserte mistanker/påstander om å ha holdt sin beskyttende hånd over dødspatruljer som har tatt livet av kriminelle.

Ved valget 2007 i ble hans datter Sara Duterte valgt til viseborgermester og man regnet med at hun skulle etterfølge faren, noe hun også gjorde i valget i 2010. Som politiker har han sterk støtte fra dels byens fattige befolkning, men også av politi, militær og folk innen serviceyrker.

I 2015 kunngjorde han sitt kandidatur til presidentvalget året etter. Samme år bekreftet han offentlig sine forbindelser til dødsskvadroner i Davao og sa at dersom han ble president, ville oppimot  kriminelle bli drept.Duterte admits links to Davao Death Squad , ABS-CBN Corp. www.abs-cbnnews.com, besøkt 18. april 2016 Gjeninnføring av dødsstraff (som ble avskaffet i 2006) fremholdt han som et effektivt middel i kriminalitetsbekjempelsen.11 Things That Nobody Told You About Rodrigo Duterte , ThePhilippinesToday.com, besøkt 10. mai 2016.  Duterte gikk inn for en føderalisering av Filippinene, altså overdragelse av en rekke oppgaver fra sentralregjeringen til regionale enheter. Slik mente han at man bedre skulle kunne løse korrupsjon, kriminalitet og Bangsamoro-konflikten. Innen to år av sin presidentperiode ville han i denne hensikt innkalle en lovgivende forsamling. Han kunne tenke seg å oppløse kongressen og danne en «revolusjonsregjering»; alle embedsmenn og offisere burde tilby sin fratreden for å muliggjøre utnevnelse av dyktigere folk.Niña P. Calleja: Duterte eyes revolutionary government. I: Inquirer.net, 27. august 2015.

Duterte innførte i mai 2017 militær unntakstilstand i hele Mindanao-øygruppen, og opphevet samtidig habeas corpus-prinsippet i området, som del i konflikten med moro-opprørerne. Dette ble opptakten til Marawi-krisen, en beleiring av byen Marawi som varte i fem måneder. Selv om den filippinske staten har erklært seier over opprørerne, gjelder unntakstilstanden fortsatt ved utgangen av 2018.

I oktober 2021 kunngjorde Rodrigo Duterte at han ikke stilte til visepresidentskap i 2022 og ville trekke seg fra det politiske livet. Han ble etterfulgt av Bongbong Marcos, sønn av den tidligere president Ferdinand E. Marcos, som vant presidentvalget i 2022.

 Arrestasjon 
I 2025 utstedte Den internasjonale straffedomstolen arrestordre på Duterte mistenkt for forbrytelser mot menneskeheten, og 11. mars 2025 ble han pågrepet på flyplassen i Manila.  Han ble siktet for å ha hatt en rolle i forbindelse med 76 drap.«ICC charges ex-Philippine President Duterte with crimes against humanity» Al Jazeera (23. september 2025)

 Referanser 

 Eksterne lenker 


Wikiquote på norsk bokmål har en sitatsamling fra Rodrigu Duterte.

Kategori:Filippinske presidenter
Kategori:Filippinske borgermestere
Kategori:Personer fra Davao City
Kategori:Personer fra Cebu
Kategori:Personer fra Southern Leyte